Les autoritats, sigui quina sigui la seva naturalesa, els titulars dels òrgans de l'Administració General de l'Estat, de les administracions de les comunitats autònomes i de les entitats locals; els organismes autònoms i les entitats públiques empresarials; les cambres i corporacions, col·legis i associacions professionals; les altres entitats públiques, i els qui, en general, exerceixin funcions públiques, estan obligats a subministrar a la Inspecció de Treball i Seguretat Social totes les dades, informes i antecedents amb transcendència en l'àmbit de les seves competències, així com a prestar-li la col·laboració que els sigui sol·licitada per a l'exercici de la funció inspectora.
El Consell General del Notariat ha de subministrar a la Inspecció de Treball i Seguretat Social, de forma telemàtica, la informació continguda en l'índex únic informatitzat que regula l'article 17 de la Llei del notariat que tingui transcendència en l'exercici de la funció inspectora.
L'Administració tributària ha de cedir les seves dades i antecedents a la Inspecció de Treball i Seguretat Social en els termes que estableix l'apartat c del número 1 de l'article 95 de la Llei general tributària.
Així mateix, les entitats gestores i col·laboradores i els serveis comuns de la Seguretat Social han de prestar la seva col·laboració a la Inspecció de Treball i Seguretat Social, i li han de facilitar, quan els siguin sol·licitades, les informacions, antecedents i dades amb rellevància en l'exercici de la funció inspectora, fins i tot els de caràcter personal objecte de tractament automatitzat sense necessitat de consentiment de l'afectat.
Les Inspeccions Tributària i de Treball i Seguretat Social han d'establir programes de correspondència mútua i de coordinació per al compliment dels seus fins.
Les obligacions d'auxili i col·laboració que estableixen els números anteriors només tenen les limitacions legalment establertes referents a la intimitat de la persona, al secret de la correspondència, o de les informacions subministrades a les administracions públiques amb finalitat exclusivament estadística.
Les forces i cossos de seguretat competents estan obligats a l'auxili i la col·laboració amb la Inspecció de Treball i Seguretat Social en l'exercici de les seves funcions, a través dels comandaments designats a aquest efecte per l'autoritat corresponent.
Les comunicacions de dades de caràcter personal a la Inspecció de Treball i Seguretat Social a què es refereix aquest article no necessiten el consentiment de l'interessat ni requereixen la informació que preveu l'apartat 4 de l'article 5 de la Llei orgànica 15/1999, de 13 de desembre, de protecció de dades de caràcter personal.
Les dades transmeses únicament s'han d'utilitzar per a l'exercici de les competències legalment atribuïdes a la Inspecció de Treball i Seguretat Social.
Les administracions públiques i totes les persones que exerceixen funcions públiques estan obligades a prestar col·laboració a la Inspecció de Treball i Seguretat Social quan els sigui sol·licitada com a necessària per a l'exercici de la funció inspectora i a facilitar-li la informació de què disposin.
L'Administració tributària ha de cedir les seves dades i antecedents a la Inspecció de Treball i Seguretat Social en els termes que estableix l'apartat c del número 1 de l'article 113 de la Llei general tributària.
Així mateix, les entitats gestores i col·laboradores i els serveis comuns de la Seguretat Social han de prestar la seva col·laboració a la Inspecció de Treball i Seguretat Social, i li han de facilitar, quan li siguin sol·licitades, les informacions, antecedents i dades amb rellevància en l'exercici de la funció inspectora, fins i tot les de caràcter personal objecte de tractament automatitzat sense necessitat del consentiment de l'afectat.
Les inspeccions Tributària i de Treball i Seguretat Social han d'establir programes de correspondència mútua i de coordinació per al compliment dels seus fins.
Les obligacions d'auxili i col·laboració que estableixen els números anteriors només tenen les limitacions legalment establertes referents a la intimitat de la persona, al secret de la correspondència, del protocol notarial, o de les informacions subministrades a les administracions públiques amb finalitat exclusivament estadística.
Les forces i cossos de seguretat competents estan obligats a l'auxili i a la col·laboració amb la Inspecció de Treball i Seguretat Social en l'exercici de les seves funcions, a través dels comandaments designats a aquest efecte per l'autoritat corresponent.